stanford-oval/wikipedia huggingface dataset:
הבית ברחוב גריבלדי
מהדורות

בספר "הבית ברחוב גריבלדי" יש מידע מועט יותר מהידוע בשלהי העשור השני של המאה ה-21, מכיוון שהחיסיון על פרטים מסוימים הוסר רק שנים רבות לאחר הפרסום של הספר. כך למשל, רוב השמות בספר הם שמות בדויים והיום כבר ידועים השמות האמתיים של האנשים. הספר עבר שינוי בשנת 1990 כאשר הוא הודפס במהדורה מעודכנת. במהדורה זו הובאו פרטים חשובים שהיו בעבר אסורים לפרסום. בנוסף מופיעים בה מרבית המשתתפים במבצע בשמותיהם המלאים ומצורפים תצלומיהם.
צנזור

בעיתון "הארץ" התפרסמה כתבה מאת אמיר אורן המתארת את המאבק המשפטי שהתחולל מאחורי הקלעים לפני יציאת הספר לאור. לפי אורן אסרה ממשלת ישראל על הראל לפרסם את הספר, בשל המידע הרגיש שבו, והוא עתר לבג"ץ בעניין - בגץ 130/68 - או 'איסר הראל נגד מדינת ישראל'. המאבק המשפטי התפרסם לציבור רק בשנת 2003, שנתיים לפני שהראל נפטר. ב-1960 שיקרו ראש הממשלה דוד בן-גוריון ושרת החוץ גולדה מאיר בהודעות רשמיות, שהגיעו, בין השאר, לאו"ם ולממשלת ארגנטינה, באומרם שחטיפת אייכמן מבואנוס איירס בוצעה בידי "מתנדבים" ש"חכרו מטוס" - וכך הסתירו את האמת: זה היה מבצע מדיני-ממשלתי.
עיבוד קולנועי

ב-1979 יצא לאור בארצות הברית סרט הטלוויזיה "The House on Garibaldi Street" (אנ'), בבימויו של פיטר קולינסון. חיים טופול גילם את הסוכן מיכאל, ומרטין בלסם גילם את איסר הראל, הסרט מבוסס על הספר.
הערות שוליים

↑  איסר הראל, הבית ברחוב גריבלדי, תל אביב: ספריית מעריב, 1990, עמ' 7
↑  איסר הראל, הבית ברחוב גריבלדי, תל אביב: ספריית מעריב, 1990, עמ' 197
↑  איסר הראל, הבית ברחוב גריבלדי, תל אביב: ספריית מעריב, 1990, עמ' 147
↑  איסר הראל, הבית ברחוב גריבלדי, תל אביב: ספריית מעריב, 1990, עמ' 110
↑  איסר הראל, הבית ברחוב גריבלדי, תל אביב: ספריית מעריב, 1990, עמ' 292
↑  אמיר אורן, באיחור של 36 שנה - פורסמו פרטי המאבק המשפטי על הספר "הבית ברחוב גריבלדי", באתר הארץ, 28 בפברואר 2005
↑   "The House on Garibaldi Street", במסד הנתונים הקולנועיים IMDb (באנגלית)
הליברטינז

| --- | --- |

 מקום הקמה:  לונדון 
 תקופת הפעילות:  מ-1997 
 סוגה:  פאנק רוק, אינדי רוק 
 חברת תקליטים:  ראף טרייד 
 www.thelibertines.com
 פרופיל ב-IMDb
 חברים
 קארל בהרט 
 
פיט דוהרטי, סולן הלהקה (2007)
הליברטינז (באנגלית: The Libertines) היא להקת רוק בריטית שהוקמה בלונדון ב-1997 והייתה חלק ממהפכת הגראג' רוק והאינדי רוק של שנות ה-2000.
הלהקה הוקמה על ידי קארל בארט ופיט דוהרטי שצירפו אליהם את המתופף גרי פוואל והבסיסט ג'ון האסל, למרות שהצלחתם בהתחלה הייתה מוגבלת, הפופולריות שלהם צברה תאוצה לאחר אלבומם הראשון שיצא ב-2002, אלבום ממנו יצאו להיטים רבים. הביקורות היללו את הלהקה,  ולמרות מכירות פושרות הלהקה זכתה ליותר פופולריות עם השנים, זאת הודות למגזיני המוזיקה בבריטניה שמשבחים את הלהקה.  גם  סגנון חייו הפרוע של פיט דוהרטי, והתמכרויותיו לסמים, פרסמו את הלהקה. בהמשך הלהקה הוציאה כמה סינגלים לרבות Don't Look Back into the Sun. תוך מספר שנים הלהקה התפרקה אך בשנת 2010 הוקמה מחדש.
וירה לוזינסקי

| --- | --- |

 לידה:  1974 (בת 50 בערך) Balti, Moldova
 שם לידה:  פלזנבאום
 מוקד פעילות:  ישראל 
 תקופת הפעילות:  מ-2005 
 מקום לימודים:  אוניברסיטת בר-אילן 
 עיסוק:  מוזיקאית, זמרת
 כלי נגינה:  קול
 תבנית:Url
 
וירה לוזינסקי (נולדה ב-1974) היא מוזיקאית ישראלית ילידת מולדובה וזמרת בשפת היידיש .
ביוגרפיה

לוזינסקי נולדה ב-1974 בלץ שבמולדובה ( בסרביה ) למשפחה של אמנים יהודים. בילדותה למדה וירה מוזיקה וניגנה בכינור בבית הספר למוסיקה בעיר. השתתפה בתיאטרון היידיש המקומי בהובלת אביה מיכאל פלזנבאום. מגיל צעיר נחשפה לתרבויות ולסגנונות המוזיקליים של הקבוצות האתניות הרבות שחיות במולדובה: מולדובים, יהודים, צוענים, רוסים ואחרים. הרפרטואר שלה כולל חומרים חדשים שנכתבו בעיקר על ידי אביה, מיכאל פלזנבאום, וכן שירי עם ביידיש קלאסיים, שירי עם רומניים מתורגמים ליידיש, שירים משוררים קלאסיים ומודרניים.
לאחר עלייתה לישראל בגיל 16, למדה לימודי יידיש ומוזיקולוגיה באוניברסיטת בר-אילן, ולימודי שירה בבית הספר למוזיקה רימון. במשך כמה שנים למדה אצל הזמרת היידית הנודעת נחמה ליפשיץ.
וירה לוזינסקי הופיעה במספר מדינות והשתתפה באירועי כליזמרים בישראל, אירופה ואמריקה. הופיעה עם תזמורות והרכבים כמו סימפונט רעננה, קליזמטיקס, Beyond The Pale ואחרים.
עבדה עם מוזיקאים כמו הנקוס נצקי, אליסיה סויגלס, לאופולד קוזלובסקי ואחרים.
דיסקוגרפיה > אלבומים

Wunderweg (הדרך המופלאה) (2011)
וייטע שטערן (כוכבים רחוקים) (2007)
דיסקוגרפיה > שיתופי פעולה

A Jewish Celebration , (Putumayo World Music, 2012)
Postcards (Beyond the Pale, 2009) (זוכה שני פרסי Canadian Folk Music Awards לשנת 2010
פרסים

הפרס הגדול: תחרות בינלאומית למוזיקה יהודית באמסטרדם – 2012
פרס מירה רפאלוביץ' (היידיש הטובה ביותר): תחרות בינלאומית למוזיקה יהודית באמסטרדם – 2012
מועמד לפרס Independent Music Awards לשנת 2012 קטגוריית האלבום המסורתי העולמי
זוכה Just Plain Folks Music Awards 2009 - על השיר "מלאכים ליד"
וירה לוזינסקי הייתה מועמדת לפרסי המוזיקה העצמאית השנתית השביעית / אלבום מוזיקת העולם הטוב ביותר (2008) World Music Central (אורכב 18.05.2008 בארכיון Wayback Machine) </link>
השיר "נסטער מיינער" שהולחן על ידי יורי פובולוצקי, למילותיו של מיכאל פלזנבאום זכה בפרס חבר השופטים בטקס פרסי Bubbe לשנת 2022 עבור "שיר היידיש החדש והמקורי הטוב ביותר"
הערות שוליים

↑  "Rock Paper Scissors – A Jewish Celebration (Putumayo) – Press Release". archive.rockpaperscissors.biz.
↑   (אורכב 25.11.2010 בארכיון Wayback Machine))
↑  http://www.joodsmuziekfestival.nl/EN2012/Winners.html (הקישור אינו פעיל, February 2022)
↑  "The Independent Music Awards: Nominees : Album : World Traditional". www.independentmusicawards.com. אורכב מ-המקור ב-2012-03-11.
| --- | --- |
בקרת זהויות :  NLI: 987007395284005171  ISNI: 0000 0004 1854 3820  LCCN: no2013093431  VIAF: 305236853   WorldCat (עם VIAF): 305236853 
וירה לוז'ינסקי מופיעה בפסטיבל לתרבות יהודית בוורשה, 6 בספטמבר 2007.
זאב בלהות

| זאב בלהות |
| --- | --- |
 שלד של זאב בלהות
תקופה
פליסטוקן, כ-1,800,000–10,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: Aenocyon
מין:: זאב בלהות
שם מדעי
 Aeonocyon dirus ‏ליידי, 1858
תחום תפוצה


השוואת גודלו של זאב בלהות לבן אדם
איור המציג שני מראות אפשריים של זאב הבלהות, אחד מבוסס על מוצא מצפון אמריקה ואחד מדרום אמריקה
זאב בלהות (שם מדעי: Aenocyon dirus) הוא מין של טורף נכחד שהיה קרוב לזאב המצוי, והיה נפוץ בתקופתו לאורך אמריקה הצפונית ואמריקה הדרומית בתקופת הפליסטוקן, לפני 125,000 עד 10,000 שנים.
בעבר נחשב למין נכחד של כלב אך חלק מהחוקרים משייכים אותו לסוג יחידי - Aenocyon.
גילוי

המין נתגלה בעיירה במדינת אינדיאנה בקיץ 1854, כאשר הנהר אוהיו היה בשפל. העצמות שנתגלו הועברו לפלאונטולוג ג'וזף ליידי (Leidy), שקבע ב-1858 כי זהו מין חדש של זאב שנכחד.
זאב הבלהות ידוע בעיקר בשל נוכחותו המרובה בבורות הזפת בלה בריאה שבקליפורניה. נמצאו שם למעלה מ-3,600 מאובנים של זאבים, יותר מכל יונק אחר. המספר הגבוה מרמז שזאב הבלהות, כמו זאבים מודרניים וכלבים, צדו ככל הנראה בלהקות. הדבר גם נותן תובנה על הלחצים שהיו על המין קרוב לזמן היכחדותו.
אנטומיה > ממדים

זאב הבלהות היה גדול יותר מהזאב המצוי, והגיע לאורך ממוצע של 1.5 מטרים ולמשקל שנע בין 50 קילוגרם ל-79 קילוגרם. למרות מאפיינים דומים לזאב המצוי, היו הבדלים מהותיים בין שני המינים הללו. הרגליים של זאב הבלהות היו מוצקות יותר וקצרות יותר ביחס לגופו מאלו של הזאב המצוי. כמו כן מעטפת המוח שלו הייתה קטנה יותר מזה של זאב מצוי באותו הגודל.
אנטומיה > שיניים

השיניים שלו היו דומות לאלו של הזאב המצוי, אך גדולות במקצת.
פלאונטולוגים רבים העריכו כי השיניים הגדולות יחסית נועדו למחוץ עצמות. אולם, מדענים אחרים הצביעו על כך שכוח הנשיכה שלהם היה זהה לזה של כלביים אחרים כמו זאב ערבות או זאב טלוא, דבר המצביע על אותה התזונה. שיני זאב הבלהות היו חסרות את ההתאמות הנדרשות לריסוק עצמות, כמו אצל צבועים לדוגמה. הסברה הקיימת היא שהם הרגו, בדומה לקרוביהם הקטנים יותר, על ידי רצף של נשיכות לא עמוקות, דבר המצביע גם על התנהגות חברתית ברורה.
אבולוציה והכחדה

תיעוד מאובנים מצביע על כך שהסוג כלב התפתח באמריקה הצפונית מהסוג הקטן, הדומה לשועל, לפטוקיון (Leptocyon) בנקודת זמן כלשהי בסוף תקופת המיוקן לפני כ-9–10 מיליוני שנים, ביחד עם שני הסוגים, שועל אפור ושועל. הכלביים התפשטו במהרה לאסיה ואירופה והפכו לאבותיהם של הזאבים, שועלים, תנים ושועלי ראקון. לאחר מכן הם התפשטו גם לאפריקה ואמריקה הדרומית.
אבולוציה והכחדה > כלב ארמברוסטרי

במהלך 9 מיליון שנה חלו התפתחות וגיוון רב בזאבים של אמריקה הצפונית, כשבערך אמצע תקופת הפליסטוקן המין כלב ארמברוסטרי (Canis armbrusteri) הופיע, וקיימות הוכחות שזאב הבלהות התפתח ממין זה. בהדרגה זאב הבלהות החליף אותו ותחום תפוצתו קטן רק לאזורים של דרום-מזרח ארצות הברית ובפרט לפלורידה. בזמן הזה, תחום תפוצתו של זאב הבלהות התפשט והוא גם היגר לאמריקה המרכזית והדרומית, שם מאובנים שלו מתועדים לסוף תקופת הפליסטוקן.
אבולוציה והכחדה > קרבה לזאב המצוי

למרות קרבתו הקרובה לזאב המצוי ולמינים אחרים, זאב זה אינו אב קדמון לאף מין הקיים כיום. בשונה מהזאב המצוי, שמקורו מאירואסיה, זאב הבלהות התפתח ביבשת אמריקה הצפונית, ביחד עם זאב הערבות. שני המינים התקיימו זה לצד זה באמריקה הצפונית לפני כ-100,000 שנה.
אבולוציה והכחדה > נוכחות

זאב הבלהות היה נפוץ מאוד בתקופת הפליסטוקן. בערך לפני 10,000 שנים הוא נכחד ביחד עם מרבית החי באמריקה הצפונית. במהלך סוף תקופת הפליסטוקן (לפני כ-300,000 שנה) חצה הזאב המצוי לתוך אמריקה הצפונית והתחרה עם זאב הבלהות. לפני כ-16,000 שנה, ביחד עם סוף עידן הקרח האחרון והופעת האדם באמריקה הצפונית, החלו מרבית היונקים הגדולים, מהם ניזון זאב הבלהות, להיכחד. בהיותו איטי משאר מיני הזאבים ביבשת, בעיקר מהזאב המצוי ומהזאב האדמוני, לא היה זאב הבלהות מסוגל לצוד את סוגי הטרף המהיר ששרדו, ונאלץ לחיות מפגרים. לפני כ-10,000 שנה נכחד זאב הבלהות, יחד עם שאר היונקים הגדולים.
בתרבות

זאב הבלהות מופיע בסדרת ספרי הפנטזיה "שיר של אש ושל קרח" מאת ג'ורג' ר. ר. מרטין וסדרת הטלוויזיה מצליחה המבוססת עליהם - "משחקי הכס". בסדרה מוצגים זאבי הבלהות כגדולים וחכמים (הרבה יותר מהזאבים האמיתיים), והם הסמל של בית סטארק, אחת ממשפחות האצולה השולטות.
ייתכן שזאבי בלהות מגודלים בידי אנשים ניאנדרתלים בסרט עידן הקרח.
כמו כן זאב בלהות מככב בפרק השני של הסדרה "טורפים פרהיסטוריים".
זאב בלהות נראה גם בסדרה "העולם החדש הפראי".
הוא מופיע בתור יצור היברידי "דיינוניקאניס" עם דיינוניכוס בסדרת הצעצועים "Chaos Effect" של פארק היורה, אך לא מופיע בסרטים.
הוא מופיע גם במשחק המחשב "ARK: Survival Evolved".
איור של זאב בלהות. צ'ארלס ר. נייט
חדשון בעברית קלה

חדשון בעברית קלה הוא אתר אינטרנט שמופעל על ידי האגף לחינוך מבוגרים במשרד החינוך ומציג ידיעות חדשותיות בעברית קלה ובניקוד חלקי או מלא בצירוף ביאורי מילים ומושגים. האתר נועד ללומדי עברית בארץ ובעולם. האתר החליף את עיתון שער למתחיל.
היסטוריה

בין השנים 1956–2012 יצא לאור בישראל השבועון "שער למתחיל" במטרה לסייע לעולים חדשים וללומדי עברית בארץ ובעולם לתרגל קריאת עברית ולהתעדכן בחדשות בשפה קלה. העיתון חדל לצאת בשנת 2012.
בשנת 2014 נעשה ניסיון ראשון להקים אתר אינטרנט שיחליף את העיתון. אתר זה פעל עד ראשית שנת 2015 אך פעילותו פסקה בשל בעיות טכנולוגיות. בחודש יולי 2016 חודשה הפעילות באתר חדש. באתר זה עולות ידיעות חדשותיות וכתבות מארכיון שער למתחיל. חלק מהתכנים באתר אף מוקלטים. באתר נעשה שימוש על ידי עולים חדשים, מורים לעברית, אולפנים להוראת עברית ולומדי עברית בארץ ובעולם.
במקביל לאתר זה מפעיל משרד החינוך אתר מקביל המיועד לילדים בגיל בית ספר יסודי.
הערות שוליים

↑  חַדְשוֹן לילדים | עברית: חינוך לשוני | מרחב פדגוגי | משרד החינוך, באתר פורטל עובדי הוראה | מרחב פדגוגי (באנגלית)
חורבת עורמה

| --- | --- |

מטבע של דמטריוס השני. בצד השני זאוס נושא נייקי. הכתובת ביוונית ΒΑΣΙΛΕΩΣ ΔΗΜΗΤΡΙΟΥ ΘΕΟΥ ΝΙΚΑΤΟΡΟΣ כלומר "של המלך דמטריוס ניצחון האל".
 שמות נוספים:  חורבת עורמה, תל ארומה
 מידות
 שטח:  50 דונם
 גובה מעל פני הים:  843 מטר
 היסטוריה
 תרבויות:  התרבות הכנענית התרבות ההלניסטית
 תקופות:  התקופה ההלניסטית בארץ ישראל התקופה הרומית בארץ ישראל
 ננטש:  התקופה הרומית בארץ ישראל
 סוג:  מבצר
 אתר ארכאולוגי
 חפירות:  שנות ה-60
 ארכאולוגים:  הסקר הארכאולוגי של ישראל
 מצב:  הרוס
 גישה לציבור:  כן
 מיקום
 קואורדינטות:  32°08′51″N 35°19′18″E﻿ / ﻿32.147555555556°N 35.321583333333°E﻿ / 32.147555555556; 35.321583333333
 he
 
חורבת עורמה (ידוע גם בשם תל ארומה) הוא אתר ארכאולוגי השוכן בכיפה של ג'בל עורמה, בגובה 843 מטר מעל לפני הים, כ-1.5 ק"מ צפונית-מערבית לכפר עקרבה, ודרומית-מזרחית לאיתמר. במקום נמצאו שרידי מבצר חשמונאי מהתקופה ההלניסטית בארץ ישראל.
ארכאולוגיה ומחקר

באתר נערכו שני סקרים ארכאולוגים, בשנות ה-60 של המאה ה-20 בידי המשלחת הארכאולוגית של דרו-מקורמיק מטעם בית הספר האמריקאי לחקר המזרח, ובשנת 1968 במסגרת הסקר הארכאולוגי של ישראל.
מסקנת שני הסקרים הייתה, שהאתר הוא מבצר ובו מתקני-מים רבים. באתר נסקרו: בצד מזרח קו החומה, במפלס נמוך משיא התל, חלקלקה שמקיפה את התל מכל צדדיו. בתחתיתו פיר חצוב, אשר שימש גם מחצבה לאבני בניה. בקצהו הדרומי מבנה מבוצר ובו שני שלבים: השלב העליון בנוי אבני גזית בעלות סיתות שוליים, והתחתון בנוי בנייה גסה. שלושה בורות פתוחים במדרון הדרום-מערבי של הכיפה הצפונית ואמת מים (מערכת מים הדומה למערכות באלכסנדריון והורקניה). במקום נאספו בין השאר חרסים מהתקופה הרומית הקדומה. קרמיקה מהתקופות ההלניסטית והרומית המאוחרת, ושבר של כלי חרס מסוג "טרה סיגילטה" (קרמיקה עם גלזורה שבמאה הראשונה לספירה נחשבה לסוג מובחר).
באוקטובר 1984 נמצאו במדרון המערבי והצפוני של חורבת עורמה תשעה מטבעות של דמטריוס השני המתוארכות בין 138 ל-146 לפני-הספירה.
לאור דמיונו למבצרי המדבר של החשמונאים, המבצר כל הנראה הוקם על-ידם במטרה להגן על עקרבה, והחזיק בו גם הורדוס. עקרבה נזכרת במקורות החל מתחילת התקופה הפרסית בארץ ישראל. חשיבותה עלתה בתקופה ההלניסטית כשהפכה לבירת מחוז (טופרכיה). בתיאוריהם של יוסף בן מתתיהו ופליניוס הזקן נזכרת עקרבה כבירתה של טופרכיה מצפון לירושלים. בתקופת הנציב ונטידיוס קומאנוס, בשנת 51 לפני הספירה, נזכרת עקרבה כאזור שבו אירעו מהומות וחיכוכים בין היהודים, תושבי המחוז, לבין השומרונים, מצפון. לאחר המרד הגדול ירדה חשיבותו של האזור והמבצר ננטש בהדרגה. באונומסטיקון של אוסביוס ובמפת מידבא האזור עדיין נקרא עקרבטני, אך כבר כפלך שבוטל מבחינה מינהלית וסופח לטופרכיה של שכם.
ארכאולוגיה ומחקר > הרס האתר

בתחילת שנת 2020 נהרס האתר על כל ממצאיו על ידי פלסטינים תושבי האזור והונף במקום דגל הרשות הפלסטינית, ובשלהי שנת 2021 נבנה באתר מסגד בשם 'מסגד השהידים'.
באוגוסט 2022 הכריזה הרשות הפלסטינית כי בכוונתה להקים במקום גן ארכאולוגי חדש על חורבות העתיקות הישראליות שבמקום.. בהמשך השנה נסלל כביש אל מעלה התל על ידי הרשות הפלסטנית, תוך הטעית כוחות צה"ל והרס של ממצאים ארכאולוגים במקום.
גאוגרפיה

האתר נמצא על כיפה של ג'בל עורמה, ההר הגבוה בסביבה, שאוכף מחבר אותה אל המשך הרכס. המקום צופה אל עבר שכם, המרוחקת כ-8 ק"מ מצפון. סביב ההר נובעים סדרה של מעיינות. מצפון "עין אום אל ג'רב", מדרום "עין טרטלה" וממערב "עין ר'ולים". מעיין בעל 3 נקבות שאורכן כ-10 מטר כל אחת, המשמש כמקור המים של כפר ביתא שממערב. ב-2001 הוקם, כ-500 מטר מצפון לחורבת עורמה, המאחז "חוות אלומות", בו מנחת מטוסים מאולתר שהוקם על ידי ידידיה משולמי, טייס מסוקי קרב תושב המקום.
בעקבות הסכמי אוסלו, החורבה ממוקמת בשטח B, שנמצא תחת שליטה צבאית ישראלית ושליטה אזרחית פלסטינית.
בסוף 2019 החלה מועצת הכפר הסמוך ביתא בעבודות וסלילת כביש תוך הרס עתיקות נרחב, ב-11 במרץ 2020, התקיים סיור  מחאה של מתנחלים. בעקבות הפגנות של פלסטינים, עשו שוטרי מג"ב וחיילים שימוש בירי חי, גז מדמיע וכדורי גומי ומוחמד המאייל, נער בן 15, נהרג לאחר שנפגע מראשו מירי. לפי משרד הבריאות הפלסטיני, כ-16 מפגינים נוספים נפצעו, לפחות שניים נוספים מירי. במאי 2020 סללה הרשות הפלסטינית כביש לאתר.
הערות שוליים

↑  E.F.Campbell, "The Shechem Area Survey," BASOR 190
↑  משה כוכבי (עורך), יהודה שומרון וגולן סקר ארכאולוגי בשנת תשכ"ח, ירושלים תשל"ב
1 2  אשל, ח' וארליך, ז"ח, 1987 ,מבצרה של עקרבה בחורבת עורמה, קתדרה 47 ,עמ' 17-2
↑  יוסף בן מתתיהו, מלחמות היהודים, ג, ג, ה
↑  פליניוס הזקן, תולדות הטבע ה 14 7
↑  מיכאל אבי-יונה, 'מפת מידכא, תרגום ופירוש', ארץ ישראל, ב (תשי"ג), עמ' 143
↑    הודיה כריש חזוני, ‏פלסטינים השתלטו על אתר קדום – וסיור לישראלים בוטל, בעיתון מקור ראשון, 26 בפברואר 2020
↑  אסף קמר, החשמונאים מתהפכים בקברם: "מסגד השאהידים" נבנה על המבצר העתיק, באתר ynet, 5 בדצמבר 2021
↑  הפלסטינים הודיעו: נקים אתר על שרידי המבצר החשמונאי, באתר ערוץ 7, 3 באוגוסט 2022
↑    שילה פריד, ‏מוחקים את ההיסטוריה: הפלסטינים שיקרו לצה"ל וסללו כביש לאתר הארכיאולוגי, בעיתון מקור ראשון, 10 בנובמבר 2022
↑  חיים לוינסון, אטרקציה חדשה במאחזים: מנחת תעופה, באתר הארץ, 11 בפברואר 2013
↑  אורן זיו, מתנחלים יצאו לסיור בחסות הצבא, נער פלסטיני נורה ונהרג, באתר "שיחה מקומית", 11 במרץ 2020
↑  הרשות הפלסטינית ממשיכה בהרס המבצר החשמונאי בשומרון, ערוץ 7, 11.05.20
| אתרים בשומרון |
| --- | --- | --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר •  בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמאן אל-פארסי |  |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |  |
| מזרח השומרון | מצפה שלושת הימים • מצפה מתן • תל חייא • שמורת נבי נון • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |  |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |  |
| --- | --- |
בקרת זהויות :  NLI: 987007413100205171  VIAF: 4868156133233458430003   WorldCat (עם VIAF): 4868156133233458430003 
הבנייה הפלסטינית הבלתי חוקית בשטח האתר הארכאולוגי.
הלטיכוזאורוס

| הלטיכוזאורוס |
| --- | --- |
 סמל של הלטיכוזאורוס על הדגל של הכפר הגרמני בדהיים
תקופה
טריאס עליון 208 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: הלטיכוזאוריים
סוג:: הלטיכוזאורוס
מין:: Halticosaurus longotarsus
שם מדעי
 Halticosaurus longotarsus

הלטיכוזאורוס (שם מדעי: Halticosaurus; מילולית: "לטאה טובה בקפיצה/זריזה") הוא סוג של דינוזאור תרופוד קדום, אשר חי בסוף הטריאס שלפני 208 מיליון שנה. המאובנים שלו התגלו בבוואריה שבגרמניה והוגדרו בשנת 1952. במקור הוא נחשב למין של הדינוזאור ליליינשטרנוס, אך הופרד על פי מספר הבדלים ביניהם. סוג זה כולל מין יחיד - Halticosaurus longotarsus שגם היה היחיד במשפחתו. חלק מהחוקרים רואים בו טקסון מוטל בספק.
המאובנים שלו כללו שרידים חלקיים של עצמות זנב, לסת ושיניים ומספר חוליות ועצם הזרוע. אורך הגולגולת הגיע ל-45 סנטימטרים, כך שאורך כל הגוף הגיע לחמישה מטרים, מה שעושה אותו לטורף גדול יחסית לתקופתו והוא היה בעל מבנה רגליים חזקות ורגליים קדמיות קצרות יחסית. המאובנים שלו התערבבו עם אלה של פלטאוזאורוסים אשר חיו בסמוך אליו.
דינוזאור זה נחשב לחריג, וחלק מהחוקרים סבורים שהיה קרוב לצלופיזיים שגם הם חיו בטריאס. אחרים דווקא מניחים שהוא לא היה דינוזאור אמיתי אלא ארכוזאור דו-רגלי הדומה לתנין, כמו הסלטופוסוכוס. ואולם כיום מרבית החוקרים רואים בו דינוזאור אמיתי הקרוב לליליינשטרנוס ונמצא בדרך שבין הצלופיזיים לתרופודים המפותחים יותר, הטטנורים.
ומאוד לא פשוט לחכות

ערך זה עוסק באלבום של יהודית רביץ. אם התכוונתם לשיר של לאה גולדברג שממנו נלקח שמו, ראו .
ומאד לא פשוט לחכות הוא אלבום הסולו השביעי של הזמרת יהודית רביץ, שצא בספטמבר 1993 בחברת הליקון. שירי האלבום, ברובם שירי משוררים (דליה רביקוביץ, לאה גולדברג, יהודה עמיחי, שמרית אור, אסתר שמיר, צרויה להב וחוה אלברשטיין), הולחנו, עובדו ובוצעו כולם על ידי רביץ.
רשימת רצועות

המוזיקה לשירים הולחנה על ידי יהודית רביץ.
| ומאוד לא פשוט לחכות> מס' | ומאוד לא פשוט לחכות> שם | ומאוד לא פשוט לחכות> מילים | ומאוד לא פשוט לחכות> משך | ומאוד לא פשוט לחכות>  | ומאוד לא פשוט לחכות>  | ומאוד לא פשוט לחכות>  | ומאוד לא פשוט לחכות>  | ומאוד לא פשוט לחכות>  | ומאוד לא פשוט לחכות>  |
| --- | --- | --- | --- | --- | --- | --- | --- | --- | --- |
| 1. | תמונה  | דליה רביקוביץ | 3:55 |  |  |  |  |  |  |
| 2. | למחרת  | לאה גולדברג | 4:24 |  |  |  |  |  |  |
| 3. | באהבתנו  | יהודה עמיחי | 4:19 |  |  |  |  |  |  |
| 4. | קח  | שמרית אור | 4:33 |  |  |  |  |  |  |
| 5. | עשה שיהיה לי קל  | אסתר שמיר | 7:00 |  |  |  |  |  |  |
| 6. | נעמיד פני יתומים  | צרויה להב | 5:52 |  |  |  |  |  |  |
| 7. | נוסע סמוי  | חוה אלברשטיין | 3:18 |  |  |  |  |  |  |
| 8. | הגננים היום עצובים  | לאה גולדברג | 4:07 |  |  |  |  |  |  |
| 9. | אני משם  | לאה גולדברג | 3:57 |  |  |  |  |  |  |
| 10. | בגן מוקסם  | יהודה עמיחי | 3:29 |  |  |  |  |  |  |
| משך כולל: | משך כולל: | משך כולל: | 44:54 |  |  |  |  |  |  |
משתתפים

יהודית רביץ - שירה, גיטרות, קלידים, קולות, הפקה מוזיקלית
צוף פילוסוף - גיטרה בס
קובי איזנמן - גיטרה חשמלית, גיטרה קלאסית, קולות
עובד אפרת - גיטרה חשמלית (בשיר "קח")
מישל עמר - תופים
אלון הלל - כלי הקשה
משה לוי - פסנתר, קלידים, אקורדיון
פטר ורטהיימר - סקסופון סופרן
אנגוס ווך - חמת חלילים
גיא יפה - גיטרה אקוסטית, קולות, טכנאי הקלטה ומיקס, הפקה מוזיקלית
וירגיליוס אלקנה

וירגיליוס אַלֶקְנַה (בליטאית: Virgilijus Alekna; נולד ב-13 בפברואר 1972), אתלט מליטא שהיה פעמיים ברציפות אלוף אולימפי (סידני 2000 ואתונה 2004), פעמיים ברציפות אלוף העולם (פריז 2003 והלסינקי 2005) ואלוף אירופה (גטבורג 2006) בזריקת דיסקוס. הוא בעל התוצאה השנייה בטיבה בכל הזמנים בזריקת דיסקוס (73.88 מטר).
אלקנה הוא אביו של מיקולאס אלקנה, סגן אלוף העולם ושיאן העולם בזריקת דיסקוס.
ביוגרפיה

אלקנה נולד בטרפייקיאי שליד קופישקיס.
ביוגרפיה > אלוף אולימפי

באליפות ליטא שנערכה בקובנה ב-3 באוגוסט 2000 ושימשה כהכנה לאולימפיאדת סידני (2000) זכה אלקנה במדליית זהב בשיא ליטא חדש של 73.88 מטר, התוצאה השנייה בטיבה בכל הזמנים והוא הוכיח שהוא מוכן לאולימפיאדה. במשחקים עצמם הוא זכה במדליית זהב בזריקת דיסקוס בתוצאה של 69.30 מטר, לפני לארס רידל מגרמניה (68.50 מטר) ופרנץ קרוגר מדרום אפריקה (68.19 מטר).
ביוגרפיה > אלוף עולם

באליפות העולם שנערכה בפריז, צרפת בשנת 2003 זכה אלקנה במדליית זהב בזריקת דיסקוס בתוצאה של 69.69 מטר, לפני רוברט פזקוש מהונגריה (69.01 מטר) וואסילי קפצוך מבלארוס (66.51 מטר).
באולימפיאדת אתונה (2004) הגן אלקנה על תוארו לאחר שזכה במדליית זהב בזריקת דיסקוס בשיא אולימפי חדש של 69.89 מטר, לפני זולטן קבגו מהונגריה (67.04 מטר) ואלכסנדר טמרט מאסטוניה (66.66 מטר). אלקנה סיים למעשה במקום שני אחרי רוברט פזקוש שקבע שיא אולימפי חדש. לאחר שפזקוש נראה מחבל בדגימת השתן שלו ולאחר שסירב לתת את הדגימה לבדיקת סמים, נלקחה ממנו מדליית הזהב וניתנה לאלקנה והשיא האולימפי שקבע נפסל גם כן.
באליפות העולם שנערכה בהלסינקי, פינלנד בשנת 2005 הגן אלקנה על תוארו וזכה במדליית זהב בזריקת דיסקוס בתוצאה של 70.17 מטר, לפני גרד קנטר מאסטוניה (68.57 מטר) ומיכאל מילנבק מגרמניה (65.95 מטר).
ביוגרפיה > אלוף אירופה

באליפות אירופה באתלטיקה, שנערכה בגטבורג, שוודיה בשנת 2006 זכה אלקנה במדליית זהב בזריקת דיסקוס בתוצאה של 68.67 מטר, לפני גרד קנטר (68.03 מטר	) ואלכסנדר טאמרט (66.14 מטר).
באולימפיאדת לונדון (2012) סיים אלקנה במקום רביעי בזריקת דיסקוס בתוצאה של 67.38 מטר.
תארים והישגים

בשנת 2000 זכה אלקנה בתואר אתלט השנה בעולם מתאם מגזין הספורט האמריקאי - Track & Field News.
בשנים 2000, 2004 - 2006 זכה אלקנה בתואר ספורטאי השנה בליטא.
| הישגים בתחרויות החשובות> שנה | הישגים בתחרויות החשובות> תחרות | הישגים בתחרויות החשובות> מיקום | הישגים בתחרויות החשובות> הישג |
| --- | --- | --- | --- |
| 1994 | אליפות אירופה בהלסינקי | 17 | 56.38 מטר |
| 1995 | אליפות העולם בגטבורג | 19 | 59.20 מטר |
| 1996 | אולימפיאדת אטלנטה | 5 | 65.30 מטר |
| 1997 | אליפות העולם באתונה | 2 | 66.70 מטר |
| 1998 | אליפות אירופה בבודפשט | 3 | 66.46 מטר |
| 1999 | אליפות העולם בסביליה | 4 | 67.53 מטר |
| 2000 | אליפות ליטא באתלטיקה | 1 | 73.88 מטר (שיא ליטא) |
| 2000 | אולימפיאדת סידני | 1 | 69.30 מטר |
| 2001 | אליפות העולם באדמונטון | 2 | 69.40 מטר |
| 2002 | אליפות אירופה במינכן | 2 | 66.62 מטר |
| 2003 | אליפות העולם בפריז | 1 | 69.69 מטר |
| 2003 | גמר אתלטיקה העולמי, מונטה קרלו | 1 | 68.30 מטר |
| 2004 | אולימפיאדת אתונה | 1 | 69.89 מטר |
| 2004 | גמר אתלטיקה העולמי, מונטה קרלו | 4 | 63.64 מטר |
| 2005 | אליפות העולם בהלסינקי | 1 | 70.17 מטר |
| 2005 | גמר אתלטיקה העולמי, מונטה קרלו | 1 | 67.64 מטר |
| 2006 | אליפות אירופה בגטבורג | 1 | 68.67 מטר |
| 2006 | גמר אתלטיקה העולמי, שטוטגרט | 1 | 68.63 מטר |
| 2007 | אליפות העולם באוסקה | 4 | 65.24 מטר |
| 2007 | גמר אתלטיקה העולמי, שטוטגרט | 2 | 65.94 מטר |
| 2008 | אולימפיאדת בייג'ינג | 3 | 67.79 מטר |
| 2008 | גמר אתלטיקה העולמי, שטוטגרט | 8 | 61.03 מטר |
| 2009 | אליפות העולם בברלין | 4 | 66.36 מטר |
| 2009 | גמר אתלטיקה העולמי, סלוניקי | 1 | 67.63 מטר |
| 2010 | אליפות אירופה בברצלונה | 5 | 64.64 מטר |
| 2011 | אליפות העולם בטגו | 6 | 64.09 מטר |
| 2012 | אולימפיאדת לונדון | 4 | 67.38 מטר |
הכח סופיה

הכח סופיה (בבולגרית: ФК Акоахъ София) היה מועדון ספורט יהודי מהעיר סופיה שבבולגריה, אשר זוהה עם התנועה הרוויזיוניסטית. המועדון כלל ספורטאים בענפי ספורט שונים וארגן פעילויות חברתיות בקרב הנוער של יהודי סופיה, אך הקבוצה הבולטת ביותר של המועדון הייתה קבוצת הכדורגל אשר פעלה בין השנים 1925–1944.